گەس جۆنسن
گوزتاڤ ئێمیڵ جۆنسن (٢٠ی حوزەیرانی ١٩٩٥) کۆمێدیان، فیلمساز، و مۆسیقاژەنێکی ئەمریکییە کە بە سکێچە کۆمێدییەکانی ناسراوە لە یووتیووب.

ژیانی سەرەتایی 
گەس جۆنسن کوڕی دێبرا جۆنسن، ڕاھێنەرێکی ڤۆلیبۆڵ و مامۆستایەکی ئینگلیزی پێشوو، و پیت جۆنسنە. جۆنسن لە گرانتسبێرگ، ویسکۆنسن گەورەبووە، لەگەڵ خوشک و براکانی: سڤێن، تۆر، و ھان، کە زۆرینەی کات ڤیدیۆیان لەگەڵدا دەکات. خێزانەکەی بە نەژاد نەرویجی و سوێدین.

لە قوتابخانەی ناوەندیدا، جۆنسن «چەند سکێچێکی گەمژانە کە منداڵ بە پێکەنیناوی دادەنێن»ی تۆمارکرد. لە ٢٠١٣دا، ھەڵبژێردرا بۆ بوون بە پارێزگاری باجەر بۆیس ستەیت و لە ٢٠١٤دا، خوێندنی دواناوەندی لە قوتابخانەی دواناوەندی گرانتسبێرگ تەواوکرد. لە زانکۆی ویسکۆنسن ستاوت خوێندنی تەواوکرد و بڕوانامەیەکی لە نەخشاندنی شادیھێنەری سینەمای دیجیتاڵدا بەدەستھێنا. دواتر ماڵی گواستەوە بۆ لۆس ئانجلەس لەگەڵ یووتیووبەری ھاوڕێی ئێدی بێرباک.

پیشە 
جۆنسن کەناڵی یووتیووبەکەی لە ٢٠١٠دا دەستپێکرد بە ڤیدیۆی، «گۆرانییەکەی ئیەن». دواتر دەستیکرد بە دروستکردنی ڤیدیۆی میم کە خۆی و ھاوڕێکانی تێیدا بەژداربوون، کە بەرەبەرە بەناوبانگتر دەبوون. یەکەم ڤیدیۆی کە بەناوبانگبوو ڤیدیۆی «چۆنییەتی بەدەستھێنانی خواردنی خۆڕایی لە سەبوەی» بوو، کە ٢٬٨ ملیۆن بینەری ھەیە لە ڕێکەوتی تەممووزی ٢٠٢١.

جۆنسن مۆسیقا و گۆرانیشی لە یووتیووب بڵاوکردووەتەوە لە سەرەتای پیشەکەیەوە. ئەلبومی میلە بروسکەکان و بنمیچە تکەکردووەکانی بڵاوکردەوە لەگەڵ جۆو دوماسی ھاوڕێی لە ٢٠١٥، و ئەلبومی کورسییە شامپەینییەکانی بڵاوکردەوە لە ٢٠١٦. لە ٢٠١٧دا، جۆنسن پۆدکاستێکی لەگەڵ ئێدی بێرباکی ھاوڕێی دروستکرد بەناوی باشە قسە دەکەم. دووانەکە گواستیانەوە بۆ باکووری ناوەڕاستی ویلایەتە یەکگرتووەکانی ئەمریکا لە لۆس ئانجلەس و پەخشێکی نوێیان دروستکرد، پۆدکاستەکەی گەس و ئێدی. ئەم پۆدکاستە ھاوشێوەی باشە قسە دەکەمە، و جارجار میوانیش بانگێشت دەکەن. لە کۆتایییەکانی ٢٠١٧دا، جۆنسن دەستیکرد بە کۆمێدیای دوورودرێژ، بە بەکارھێنانی کیکستارتەر بۆ کۆکردنەوەی پارە بۆ زنجیرەیەکی کۆمێدی لەناو یاریگایەکی گۆڵفی ڕوخاو بەناوی «پار ٩».

لە کانوونی دووەمی ٢٠١٩دا، جۆنسن پاڵێورا بۆ ١١یەمین خەڵاتەکانی شۆرتی بۆ باشترین کۆمێدیانی یووتیووب. لە ١٠ی نیسانی ٢٠١٩دا، کەناڵەکەی جۆنسن گەیشت بە ١ ملیۆن سەبسکرایبەر لە یووتیووب لەکاتی دەرکەوتنی لە پۆدکاستی ئەیچ ٣. بەھۆیەوە ڤیدیۆکی بڵاوکردەوە بەناوی «سپاس بۆ ١ ملیۆن»، کە تێیدا سپاسی ھەموو کەسەکان دەکات کە یارمەتی داون. لە ٢٠١٩دا، ڕێکەوتنامەیەکی لەگەڵ ڤیاکۆم واژووکرد بۆ ئەوەی بەرھەم دروستبکات بۆ کۆمێدی سێنتراڵ.

بەھۆیەوە کەناڵەکەی زیاتر گەشەی کرد و ڤیدیۆی «سپاس بۆ ٢ ملیۆن»ی بڵاوکردەوە لە ١١ی حوزەیرانی ٢٠٢٠. دواتر ڤیدیۆی «سپاس بۆ ٣ ملیۆن! (پرسیار و وەڵامەکان)»ی بڵاوکردەوە لە ١ی ئازاری ٢٠٢١.

دیسکۆگرافی

ئەلبومە ستۆدیۆیییەکان

تاکەکان

سەرچاوەکان

بەستەرە دەرەکییەکان 
 
 

لەدایکبووانی ١٩٩٥
زیندووان
یوتیووبەرە کوڕەکان
یووتیووبەرە مۆسیقییەکان
خەڵکی ئەمریکی بە ڕەچەڵەک نەرویجی
بێژەرە ئەمریکییەکان